Litér Község Önkormányzata Képviselő-testületének 23/2017. (XII.29.) önkormányzati rendelete a településkép védelméről 2017. december 31-én lépett hatályba. A rendelet teljes tartalma Litér Község Önkormányzat honlapján megtalálható: <http://www.liter.hu/Onkormanyzat/Dokumentumok/Telepulesi-Arculati-Kezikonyv-es-Telepuleskepi-rendelet>

**Tisztelt Cím!**

**Felhívom figyelmét, hogy a levél kézhezvételétől számított 15 napon belül szíveskedjen a mellékelt bejelentési eljáráshoz szükséges kérelmét Litér Község Önkormányzat hivatalába visszajuttatni. Bejelentési kötelezettség az ingatlan tulajdonosát terheli.**

**A reklámhordozókra vonatkozó településképi követelmények**

A rendelet hatálya alá tartozó területen reklámok, reklámhordozók és cégérek csak a jelen rendeletben előírt célra és módon, településképi bejelentési eljárás lefolytatását követően helyezhetők el, a 104/2017. (IV.28.) Korm. rendelet 1. és 2. mellékletei által meghatározott terület-felhasználású területen és módon.

Önálló építményként reklámok, reklámhordozók – az önkormányzat hirdetőtábláinak kivételével – Litér közigazgatási területén telepíthetők egyeztetési eljárások lefolytatását és a tervek jóváhagyását követően.

Az építmények homlokzatán, kerítésén csak legfeljebb 1,5 m2 méretű Cégfelirat helyezhető el úgy, hogy: megjelenésével, színezésével, méreteivel ne okozzon esztétikai és látványbeli zavart a településképben a közterületei felőli látványban, és a Cégfelirat nem adhat ki zajt, mesterséges fényt, és új építmény építésénél, meglévő építmény átalakításánál, funkcióváltásánál, homlokzati felújításánál a Cégfelirat elhelyezését a homlokzattal együtt kell kialakítani. Utólagosan cégér vagy hirdetőtábla a már kialakított homlokzat architektúráját figyelembe véve helyezhető el, alakítható ki.

Az épületek, építmények erre a célra szolgáló portáljainak, kirakatainak üvegfelületei mögött - az üvegmező felületének 30%-át meg nem haladó méretű, nem kirívó színezésű, legfeljebb súrolt fénnyel megvilágított, az üvegfelülettől legalább 5 cm-rel eltartottan befüggesztett reklám és reklámhordozó helyezhető el.

Az előkertekben, a közterület és közforgalom számára megnyitott magánterület felől látható helyen az ingatlan elidegenítésére vonatkozó hirdetés legfeljebb 1 m2 felületű ideiglenes reklámhordozón helyezhető el.

A település területén levő épületeken, építményeken információs kiegészítő elemek elhelyezésére az alábbi rendelkezések vonatkoznak: lakóépületben vagy önálló épületben kialakított, kereskedelmi, szolgáltató, irodai, kulturális, vendéglátó funkció esetében, a tevékenységet magába foglaló épületrészhez kötődő, földszinti és fogadószinti homlokzaton, a nyílászárók feletti sávban, csak cég- és névtábla, cégfelirat, 0,4 m2 felületet nem meghaladó cégér, egyedi címfestett tábla helyezhető el. Üzemi, ipari épületeken, raktárokon csak a saját tevékenységet jelző cég- és névtábla, cégfelirat, cégér, egyedi címfestett tábla helyezhető el.

**A bejelentési eljárással érintett reklámhordozók köre**

Településképi bejelentési eljárást folytat le a polgármester:

a) meglévő önálló reklámtartó építmény felújítása, helyreállítása, átalakítása, korszerűsítése, bővítése, megváltoztatása esetében,

b) utcáról, közterületről, magánútról látható homlokzatokon megjelenő, valamint kirakat, portál, üvegfelület mögött elhelyezett reklám-, információs kiegészítő elem esetében,

c) utcabútorok (kioszk, utasváró, közművelődési célú hirdetőoszlop, információs, vagy más célú berendezés) elhelyezése, beleértve a rájuk kerülő reklámhordozó elemeket.

Az eljárást e célra rendszeresített nyomtatványon és a csatolt mellékletekkel lehet kezdeményezni.

**A településképi kötelezési eljárás**

A polgármester a rendeletben meghatározott településképi követelmények teljesítése érdekében - a hatályos eljárási törvény alapján – kötelezési eljárást folytat le és szükség esetén kötelezést bocsát ki.

Településképi bírságot szab ki azzal szemben, aki a lefolytatott településképi kötelezési eljárás során kiadott településképi kötelezést tartalmazó jogerős határozatban foglalt kötelezettségét nem teljesíti. A településképi bírság 10 000 Ft és 1 000 000,-Ft közötti lehet. A településképi bírság a jogsértő állapot előírt határidőn belüli megszüntetésének elmulasztása miatt ismételten is kiszabható.

**Cégfelirat:** cégtábla, üzletfelirat, a vállalkozás használatában álló ingatlanon elhelyezett, a vállalkozást ismertető, népszerűsítő egyéb feliratot és más grafikai megjelenítés, üzlethelyiség portáljában (kirakatában) elhelyezett gazdasági reklám.

**Információs kiegészítő elemek:** cégér, cégfelirat, üzletfelirat, címtábla, névtábla;

**Információs vagy más célú berendezés:**minden olyan berendezés (hirdetőtábla, útbaigazító tábla), amely részben reklámnak nem minősülő információs cél- vagy egyéb cél megvalósításával közérdeket is szolgál.

**Információs vagy más célú berendezés:** az önkormányzat hirdető berendezései és a közösségi tájékoztató információs rendszer elemei, melynek mérete legfeljebb 11 m2, és melynek reklám céljára szolgáló felületének legfeljebb kétharmadán tehető közzé reklám, illetve helyezhető el reklámhordozó, reklámhordozót tartó berendezés.

**Óriásplakát:** a DIN A0 méretet meghaladó méretű plakát.

**Reklám:** a településkép védelméről szóló 2016. évi LXXIV törvény 11/F. § 3. pontjában meghatározott fogalom

**Reklámhordozó:** a településkép védelméről szóló 2016. évi LXXIV. törvény 11/F. § 4. pontjában meghatározott fogalom: *reklámhordozó:* a funkcióját vagy létesítésének célját tekintve túlnyomórészt az e törvény szerinti reklám közzétételét, illetve elhelyezését biztosító, elősegítő vagy támogató eszköz, berendezés, létesítmény.

**KÉRELEM**

**Reklám/reklámhordozó elhelyezésére vonatkozó településképi bejelentési eljáráshoz**

I.

1.) Bejelentő neve (cégneve): ……………………………………………

2.) Lakcíme (székhelye, telephelye): ……………………………………………

3.) Születési hely, idő, anyja neve: ……………………………………………

…………………………………………………………………………………………………...

4.) Cégjegyzékszám: ……………………………………………

5.) Adószám/ Adóazonosító: ……………………………………………

6.) Telefonszám: ……………………………………………

II.

1.) A folytatni kívánt reklámtevékenység megnevezése:

…………………………………………………………………………………………………

…………………………………………………………………………………………………

2.) Reklám, reklámhordozó tervezett helye:

………………………………………………………………………………………………….

3.) A reklám, reklámhordozó elhelyezésének tervezett időtartama (kezdő és befejező):

………………………………………………………………………………………………….

III.

A kérelem elbírálásához szükséges tartalmi dokumentáció mellékleteinek felsorolása:

igen (db)/nem

műszaki leírás (1.számú melléklet)

helyszínrajz

nézetrajz

utcaképi vázlat

látványterv

Kelt:

aláírás

1. számú melléklet Műszaki leíráshoz

|  |  |  |  |  |  |
| --- | --- | --- | --- | --- | --- |
| **Sorszám** | **Reklámhordozó elhelyezése (épületen, kirakatban, kerítésen, telken belül)** | **Reklámhordozó mérete**  **(magasság \* szélesség)** | **Reklámhordozó anyaga**  **(fém, fa, műanyag, tégla)** | **Felirat típusa**  **(cégfelirat, útbaigazító tábla, vállalkozást népszerűsítő felirat, gazdasági reklám** | **Hirdető neve** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |